искането за преглед, и ги прикани да разяснят каква е тяхната дейност и да попълнят приложение II към известието за започване.
 (16)
 Нито един от вносителите не се отзова и не заяви своя интерес пред Комисията.
 1.5.2. Въпросници
 (17)
 Комисията изпрати въпросници на тримата производители от Съюза, включени в извадката, и на тримата ползватели, посочени в искането за преглед.
 (18)
 Въпросници бяха изпратени и на 38 производители в потенциални трети държави с пазарна икономика, а именно — Камбоджа, Индия, Иран, Япония, Швейцария, Тайланд и Украйна. Нито един от производителите в нито една от потенциалните държави аналог не представи на Комисията изцяло попълнен въпросник.
 (19)
 Включените в извадката трима производители от Съюза изпратиха попълнен въпросник. Нито един ползвател не отговори на въпросника.
 (20)
 Както е посочено в съображение 12, нито един от китайските производители износители не оказа съдействие и не представи отговори на въпросника.
 1.5.3. Контролни посещения
 (21)
 Комисията издири и провери цялата информация, която сметна за необходима за определяне на вероятността от продължаване или повторно възникване на дъмпинга и на вредата, както и на интереса на Съюза. Контролни посещения бяха извършени в помещенията на следните дружества:
 Производители от Съюза
 —
 IML, Offanengo, Италия
 —
 NIKO, d.o.o., Železniki, Словения
 —
 INTERKOV spol. s.r.o., Benešov nad Ploučnici, Чешка република
 2. ПРОДУКТ, ПРЕДМЕТ НА ПРЕГЛЕДА, И СХОДЕН ПPОДУКТ
 2.1. Продукт, предмет на прегледа
 (22)
 Продуктът, предмет на прегледа, е същият като този при първоначалното разследване, а именно — МДЛ, които обикновено се използват за архивиране на листове и други документи в класьори или папки. Тези МДЛ се състоят от дъгообразни елементи от твърд метал (обикновено два) върху подложна пластина и имат поне един щракващ механизъм за отваряне, позволяващ вмъкване и нареждане на листове и други документи, с произход от КНР („продуктът, предмет на прегледа“) и понастоящем класирани в код по КН ex 8305 10 00 (код по ТАРИК 8305100050).
 2.2. Сходен продукт
 (23)
 Беше преценено, че продуктът, предмет на прегледа, който се произвежда в КНР и се изнася за Съюза, и продуктът, който се произвежда и се продава в Съюза от промишлеността на Съюза, имат еднакви основни физични и химични характеристики и еднакви основни употреби. Поради това те бяха счетени за сходни продукти по смисъла на член 1, параграф 4 от основния регламент.
 3. ВЕРОЯТНОСТ ОТ ПРОДЪЛЖАВАНЕ ИЛИ ПОВТОРНО ВЪЗНИКВАНЕ НА ДЪМПИНГА
 (24)
 В съответствие с член 11, параграф 2 от основния регламент Комисията проучи доколко е вероятно изтичането на срока на действие на мерките да доведе до продължаване или до повторно възникване на дъмпинга от КНР.
 3.1. Предварителни бележки
 (25)
 Както е посочено в съображения 12 и 20, нито един от китайските износители/производители не оказа съдействие в разследването. Ето защо Комисията уведоми китайските власти, че поради липсата на съдействие тя може да приложи по отношение на констатациите относно КНР член 18 от основния регламент. Във връзка с това Комисията не получи коментари или искания от китайските органи за намеса на служителя по изслушванията.
 (26)
 Поради това в съответствие с член 18, параграф 1 от основния регламент заключенията, направени във връзка с вероятността